
Техник топшириқ
"Микрокредитбанк" АТБнинг Ички назорат тизимини 2025-2026 йиллардаги самарадорлигини ҳамда санкциявий компаленс тизимини 2026 йилдаги самарадорлигини баҳолаш бўйича
	1.

	Баҳолашни ўтказиш учун асос


	Ўзбекистон Республикаси Иқтисодиёт ва молия вазирлигининг "Микрокредитбанк" АТБ акциядори сифатидаги кутиш хати ва Марказий банкнинг 2022 йил 3 августдаги мажлис баённомаси

	2.
	Объект номи
	«Микрокредитбанк» АТБ.

	3.
	Лойиҳа ташкиллаштирилиши
	Танлов асосида танлаш.

	4.
	Хизмат тури
	"Микрокредитбанк" АТБнинг Ички назорат тизимини 2025-2026 йиллардаги самарадорлигини ҳамда санкциявий компаленс тизимини 2026 йилдаги самарадорлигини баҳолаш

	5.
	Иш босқичлари
	· Банкнинг ички назорати, санкциявий комплаенси жараёнларини, шунингдек уларнинг халқаро стандартлар ва энг яхши амалиётларга мувофиқлигини таҳлил қилиш;
· Назорат муҳитини таҳлил қилиш: Бошқарув маданиятини, ходимларнинг касбий маҳоратини, ички назорат хизматининг ва санкциявий комплаенс самарадорлигини ва раҳбариятнинг комплаенс тартиб-қоидаларига риоя этишга бўлган муносабатини ўрганиш;
· Ички назорат тизимининг самарадорлиги ва ишончлилигини текшириш, FATF (Financial Action Task Force) халқаро ташкилоти талабларига риоя қилиш, "Ўз мижозингни бил" (KYC) тартиб-қоидаларини синовдан ўтказиш - маълумотлар тўплашнинг тўлиқлигини таҳлил қилиш, бенефициар эгаларини идентификация қилиш жараёни ва ҳамкорлик муносабатларини ўрнатишдан олдин хавф даражасини баҳолаш;
· Банкнинг жиноий фаолиятдан олинган даромадларни легаллаштиришга ва терроризмни молиялаштириш (ЖФОДЛ/ТМ)га қарши курашиш тизимини таҳлил қилиш;
· OFAC ва бошқа халқаро ташкилотларнинг санкция талабларига риоя этилишини назорат қилиш тизимининг самарадорлиги ва ишончлилигини, шу жумладан хавф ва қоидабузарликларни аниқлаш, мониторинг қилиш, ҳисобот бериш ва уларга жавоб бериш механизмларини ўрганиш;
· Банк ходимларини ЖФОДЛ/ТМ, санкциявий комплаенс масалалари бўйича ўқитиш сифати ва етарлилигини баҳолаш;
· Банкнинг ички назорати ва санкция комплаенс фаолиятидаги заиф томонлар ва муаммоларни аниқлаш, шунингдек уларнинг банк обрўси, молиявий ҳолати ва ҳуқуқий мақомига таъсир даражасини аниқлаш;
· Банк сиёсати ва тартиб-таомилларини такомиллаштириш, шунингдек, банкнинг ички назорат ва санкцияларга риоя қилиш тизимининг самарадорлиги ва ишончлилигини ошириш бўйича тавсиялар бериш;
· Банкда халқаро ташкилотлар (FATF, OFAC, Европа Иттифоқи ва бошқалар) томонидан жиноий йўл билан олинган даромадларни легаллаштиришга ва терроризмни молиялаштиришга қарши курашиш ҳамда санкциялар комплаенси бўйича талабларга риоя этилишини таъминловчи тизимлар ва тартиб-таомиллар мавжудлигини аниқлаш.
Ушбу тизимлар ва жараёнларнинг самарадорлигини аниқлаш.

	6.
	Аниқ манзили кўрсатилган ҳолда ишларни бажариш ва хизматлар кўрсатиш жойи
	Ўзбекистон Республикаси, Тошкент шаҳри, Миробод тумани, Амир Темур шоҳ кўчаси, 4.

	7.
	Бажариладиган ишлар ва кўрсатиладиган хизматлардан фойдаланиш мақсадлари
	Баҳолашдан мақсад банкнинг ички назорати ва санкция комплаенси халқаро стандартларга мувофиқлигини аудиторлик ташкилотининг фикрини холисона ифодалашдан иборат. Баҳолашни ўтказиш жараёнида аудиторлик ташкилоти банкнинг 2025-2026 йиллардаги ички назорат фаолияти ҳамда 2026 йилдаги санкциявий комплаенс фаолияти тўғрисида алоҳида хулоса (ҳисобот) тузиши лозим.

	8.
	Асосий талаблар ва иш ҳажмининг тавсифи
	Танлов таклифини тақдим этиш, шунингдек: 
1. Иштирокчининг Буюртмачидан мустақиллигини тасдиқлаш ва асослаш; 
2. аудиторлик ташкилоти раҳбарининг "аудитор" малака сертификати нусхаси;
3. иштирокчининг аудиторлик-консалтинг компанияларининг халқаро тармоғига кирганлиги тўғрисидаги тасдиқнома; 
 4. Бажариладиган ишлар рўйхати, уларнинг ҳажми, зарур мутахассислар сони, уларнинг малакаси (резюме) ва ишчи-соатларини аниқлаштирган ҳолда;

5. Қуйидаги ахборотларни тасдиқлаш:

а) аудиторлик ташкилотида комплаенс (ЖФОДЛ/ТМ ва санкциявий комплаенс) соҳасида сертификатланган камида 1 нафар мутахассиснинг мавжудлиги;
b) лойиҳа бўйича ишчи гуруҳнинг таклиф этилаётган таркиби тўғрисида;

с) топшириқни бажаришда уларнинг роли ва мажбуриятлари тўғрисида;
d) тегишли тажриба, шу жумладан ўхшаш мижозларни баҳолаш тажрибаси ва халқаро тажриба тўғрисида;
е) баҳолаш ишларининг муддатлари ва жадвали (мазкур техник топшириқнинг 11-бандида кўрсатиган муддатдан ошмайдиган).

	9.
	Молиялаштириш манбаси
	Ўз маблағлари ҳисобидан.

	10.
	Хизматлар сифати кафолатлари ҳажми бўйича талаблар
	Хизматлар кўрсатиш натижалари тўлиқ ҳажмда хизматлар кўрсатиш шартномасига мувофиқ уларнинг ҳажми ва сифатига қўйиладиган талабларга мувофиқ бўлиши керак.

	11.
	Хизматларни тақдим этиш муддатлари
	01.12.2026 йилга қадар.

	12.
	Махфийлик
	Аудитор иш давомида ўзи олган маълумотларнинг махфийлигига риоя этиши ва бундай маълумотларни Марказий банкдан ташқари учинчи томонга ошкор этмаслиги лозим.

	13.
	Ҳисобот шакли ва тили ҳамда ахборотни узатиш усуллари
	Кўрсатилган хизматлар бўйича ҳисоботлар рус ва инглиз тилларида тузилади ва Буюртмачига қоғоз шаклида 2 тадан асл нусхада, шунингдек электрон ташувчида электрон вариантда (pdf, doc, xls ва бошқалар) тақдим этилади. Ахборотларни электрон усулда узатишга йўл қўйилади.

	14.
	Хизматлар натижаларини қабул қилиш-топшириш талаблари ва тартиби
	Ижрочи ўтказилган аудит асосида, шартномада келишилган муддатларда Буюртмачига хизмат натижасини аудиторлик ҳисоботи ва хулосаси, шунингдек раҳбариятга хат шаклида тақдим этади. Шартнома асосида ҳақиқатда кўрсатилган хизматлар ҳажми ҳар икки томон томонидан имзоланадиган бажарилган ишлар далолатномаси билан тасдиқланади.

	15.
	Давлат буюртмачисининг ихтиёрига кўра хизматларга ва уларни кўрсатиш шартларига қўйиладиган бошқа талаблар.
	Барча хабарлар бир-бирига хабарни топшириш фактини қайд этишни таъминлайдиган усуллар билан узатилади, масалан: вакилга шахсан имзо қўйдириб топшириш; илова рўйхати билан жўнатмани битимда кўрсатилган манзил бўйича курьерлик хизмати ёки давлат почта хизмати орқали жўнатиш; хабарларни битимда кўрсатилган электрон почта орқали узатиш.


Ички назорат ва санкциявий комплаенс

департаменти директори                                                               У.Халбеков
Санкциявий комплаенс
бошқармаси бошлиғи                                                                      А.Умаров

